Keflavíkurflugvöllur - Wikipedia, frjálsa alfræðiritið

# Keflavíkurflugvöllur

### Úr Wikipediu, frjálsa alfræðiritinu

  Þessi grein fjallar um alþjóðaflugvöllinn. Grein um herstöðina er að finna á Keflavíkurstöðin.

Boeing 757-200-flugvél Flugleiða við Leifsstöð á Keflavíkurflugvelli.

Keflavíkurflugvöllur (IATA: KEF) er stærsti flugvöllur Íslands. Hann stendur á Miðnesheiði á Reykjanesskaga. Upphaflega var hann lagður af Bandaríkjaher í seinni heimsstyrjöldinni og opnaður 23. mars 1943. Bandaríkjmenn nefndu hann Meeks Field í höfuðið á ungum flugmanni, George Meeks að nafni, sem fórst á Reykjavíkurfugvelli og var fyrsti Bandaríkjamaðurinn sem lést á Íslandi í styrjöldinni. Að styrjöldinni lokinni var flugvöllurinn og bækistöðin sem við hann stóð afhentur Íslendingum til eignar og var hann þá nefndur Keflavíkurflugvöllur eftir stærstu nágrannabyggð hans í Keflavík. Flugvellirnir við Keflavík voru reyndar tveir, Meeks og Pattersonflugvöllur ofan Njarðvíkurfitja, sem þjónaði orrustuflugsveit Bandaríkjahers til stríðsloka. Pattersonflugvöllur hefur stundum verið nefndur Njarðvíkurflugvöllur í daglegu tali en hann var ekki notaður eftir stríðslok. Keflavíkurflugvöllur var rekinn af bandarísku verktakafélagi til ársins 1951 er Bandaríkjaher kom aftur til landsins samkvæmt varnarsamningi Íslands og Bandaríkjanna sem gerður var að tilstuðlan Norðu-Atlantshafsbandalagsins NATO.

Bandaríkjaher (varnarliðið á Íslandi) reisti bækistöð sína við Keflavíkurflugvöll sem í daglegu tali er nefnd Keflavíkurstöðin. Þar var afgirtur bær sem hýsti allt að 5700 hermenn, starfsfólk og fjölskyldur þeirra allt til ársins 2006 þegar herstöðin var lögð niður.

Fyrstu áratugina stóð flugstöðin fyrir flugvöllinn inni á varnarsvæði herstöðvarinnar en árið 1987 opnaði ný flugstöð, Flugstöð Leifs Eiríkssonar, norðan við flugvöllinn og þjónar hún allri farþegaumferð um völlinn.

Þessi grein er stubbur sem ekki hefur verið settur í undirflokk. Þú getur hjálpað til með því að bæta við hana, eða með því að flokka hana betur.

Af „http://is.wikipedia.org../../../k/e/f/Keflav%C3%ADkurflugv%C3%B6llur.html“

Flokkar: Stubbar | Flugvellir á Íslandi

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- Ελληνικά
- Français
- 日本語
- Nederlands
- Suomi
- Svenska
- Norsk (bokmål)